58. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 60039/8707 της 19 Σεπτ./15 Οκτ.  1979 (ΦΕΚ Β΄ 928) Περί αποδόσεως και διαθέσεως των εισπραττομένων ποσών βάσει του άρθρ. 114β του Μεταλλευτικού Κώδικος και καθορισμού των λεπτομερειών εκτελέσεως του άρθρου τούτου. Έχοντες υπ’ όψει: α)Τας διατάξεις του άρθρ. 114β του Ν.Δ. 210/73 «περί Μεταλλευτικού Κώδικος» προστεθέντος δια του άρθρ. 20 του Νόμ. 274/76 «περί τροποποιήσεως του Μεταλλευτικού Κώδικος» και ιδία του εδαφ. β΄ της παρ. 3 αυτού. β)Τας διατάξεις του Νόμ. 400/76 «περί Υπουργικού Συμβουλίου και Υπουργείων», αποφασίζομεν: Άρθρ.1.-1.Ο διενεργών μεταλλευτικάς ερεύνας ή εκμετάλλευσιν μεταλλείου υποχρεούται, όπως συμμορφούμενος προς τας διατάξεις του άρθρ. 20 του Νόμ. 274/76, υποβάλη προς έγκρισιν κατά τα εν αυτώ οριζόμενα, εις τας αρμοδίας κατά περίπτωσιν υπηρεσίας μελέτην, περί των μέτρων τα οποία λαμβάνει ή προτίθεται να λάβη δια την κατά το δυνατόν μείωσιν της αλλαγής των βασικών χαρακτηριστικών του περιβάλλοντος και την αποκατάστασιν τούτων εκ μεταβολών προερχομένων εκ της διενεργείας μεταλλευτικών ερευνών ή εκμεταλλεύσεως μεταλλείων. 2.Εάν τα προταθέντα μέτρα κριθούν ανεπαρκή ή απρόσφορα ή ουδόλως προταθούν υπό του υποχρέου τοιαύτα ο Νομάρχης προκειμένου περί αδείας μεταλλευτικών ερευνών, ή ο Υπουργός Βιομηχανίας και Ενεργείας, προκειμένου περί παραχωρήσεως μεταλλείου, καθορίζουν δι’ εκάστην περίπτωσιν τα ληπτέα υπό του υποχρέου μέτρα. (Αντί για τη σελ. 576,161) Σελ. 576,161(α) Τεύχος 733 - Σελ. 99 Μεταλλευτικός Κώδικας 13.Μ.α.54-58 3.Κατά πάσαν περίπτωσιν εγκρίσεως ή μη προταθέντων προς λήψιν μέτρων ή καθορισμού ληπτέων τοιούτων, κατ’ εφαρμογήν των διατάξεων της προηγουμένης παραγράφου, απαιτείται προηγουμένη εισήγησις επιτροπής συγκροτουμένης υπό του οικείου Νομάρχου ή του Υπουργού Βιομηχανίας και Ενεργείας, αντιστοίχως, εις την οποίαν απαραιτήτως συμμετέχουν υπάλληλοι των ειδικοτήτων μεταλλειολόγου και δασολόγου, ως και άλλα μέλη ως πρόσωπα κύρους διαθέτοντα αντίστοιχα προσόντα κατά περίπτωσιν. 4.Η επιτροπή, επιλαμβανομένη εκάστης περιπτώσεως, δέον εις την εισήγησίν της να προσδιορίζη το περίγραμμα μελέτης αποφυγής κατά το δυνατόν της αλλαγής των βασικών χαρακτηριστικών του περιβάλλοντος και αποκαταστάσεως αυτών και τας αναγκαίας προς τούτου εργασίας, ήτοι τυχόν απαιτουμένην μεταφοράν, απόρριψιν, διαμόρφωσιν των στείρων υλικών, διαμόρφωσιν των κενών των εκμεταλλεύσεων, την μεταφοράν και διαμόρφωσιν γαιωδών υλικών, την αισθητικήν αποκατάστασιν του τοπίου, την αποκατάστασιν της βλαστήσεως και την εν γένει οικολογικήν συγκρότησιν του αλλοιωθέντος περιβάλλοντος, βάσει ενδεικτικού υποδείγματος της Γεν. Δ/νσεως Δασών και Δασικού Περιβάλλοντος του Υπουργείου Γεωργίας, και να καταρτίζη αναλυτικόν προϋπολογισμόν της απαιτουμένης δαπάνης δια την εκτέλεσιν των προβλεπομένων έργων. Άρθρ.2.-Εάν υπό του υποχρέου δεν ληφθούν τα υπό του Νομάρχου ή του Υπουργού Βιομηχανίας και Ενεργείας εγκριθέντα ή καθορισθέντα μέτρα, κατ’ εφαρμογήν των διατάξεων του προηγουμένου άρθρου η αρμοδία υπηρεσία της Γεν. Δ/νσεως Μεταλλείων συντάσσει τον προϋπολογισμόν της απαιτηθησομένης δαπάνης δια την εκτέλεσιν των απαιτουμένων έργων αποκαταστάσεως των χαρακτηριστικών του περιβάλλοντος, λαμβάνουσα υπ’ όψιν και τας εισηγήσεις των εις τας Νομαρχίας ή το Υπουργείον Βιομηχανίας και Ενεργείας επιτροπών. Άρθρ.3.-Συμπληρωματικά μέτρα αποκαταστάσεως των χαρακτηριστικών του περιβάλλοντος, τα οποία ήθελον κριθή αναγκαία κατά την πρόοδον των μεταλλευτικών εργασιών ή κατά την εκτέλεσιν των έργων αποκαταστάσεως, λαμβάνονται κατά την υπό των προηγουμένων άρθρων προβλεπομένην διαδικασίαν, αναπροσαρμοζομένου αναλόγως και του σχετικού προϋπολογισμού. Σελ. 576,162(α) Τεύχος 733 - Σελ. 100 Άρθρ.4.-1.Τα αναγκαία έργα δια την υλοποίησιν των, κατ’ εφαρμογήν των διατάξεων της παρούσης, καθορισθέντων υπό του Νομάρχου ή του Υπουργού Βιομ/νίας και Ενεργείας μέτρων δια την μείωσιν της αλλαγής των χαρακτηριστικών του περιβάλλοντος ή προς αποκατάστασιν κατά το δυνατόν τούτων, εκτελούνται δι’ αυτεπιστασίας ή αναθέσεως τούτων υπό της παρά τη Νομαρχία αρμοδίας υπηρεσίας, κατ’ εφαρμογήν των κειμένων διατάξεων περί εκτελέσεως δημοσίων έργων, της εποπτείας και ελέγχου ασκουμένων υπό της Δ/νσεως Δασών της Νομαρχίας, κατά τας διατάξεις του Π.Δ. 433/77 «περί Οργανισμού του Υπουργείου Γεωργίας». 2.Η Γενική Διεύθυνσις Μεταλλείων του Υπουργείου Βιομηχανίας και Ενεργείας και η Γενική Διεύθυνσις Δασών και Δασικού Περιβάλλοντος του Υπουργείου Γεωργίας θα ασκούν εποπτείαν επί της εν γένει εφαρμογής των εγκεκριμένων μελετών είτε αύται εκτελούνται υπό των διενεργούντων μεταλλευτικάς ερεύνας ή εκμεταλλεύσεις μεταλλείων είτε υπό των υπό της προηγουμένης παραγράφου προβλεπομένων υπηρεσιών και θα παρέχουν τας αναγκαίας κατευθύνσεις και οδηγίας δια την επίτευξιν του καλυτέρου δυνατού αποτελέσματος. 13.Μ.α.58 Μεταλλευτικός Κώδικας Άρθρ.5.-Το κατ’ εφαρμογήν των άρθρ. 2 και 3 της παρούσης αποφάσεως προϋπολογισθέν ποσόν προσαυξανόμενον κατά 50% βεβαιούται και καταλογίζεται εις βάρος του υποχρέου αδειούχου μεταλλευτικών ερευνών ή παραχωρησιούχου μεταλλείου, υπό του Νομάρχου ή του Υπουργού Βιομηχανίας και Ενεργείας, κατά περίπτωσιν, και εισπράττεται υπό του αρμοδίου Δημοσίου Ταμείου της κατοικίας του υποχρέου, δημόσιον έσοδον, κατά τας διατάξεις του ΚΕΔΕ. Το προϋπολογισθέν ποσόν αναγράφεται εις τον προϋπολογισμόν του Κράτους υπό ίδιον Κωδικόν αριθμόν και διατίθεται ως ορίζεται υπό των διατάξεων του επομένου άρθρου. Η προσαύξησις κατά 50% του προϋπολογισθέντος ποσού αναγράφεται εις τον προϋπολογισμόν του Κράτους υπό ίδιον Κωδικόν αριθμόν και διατίθεται, κατόπιν κοινής αποφάσεως των Υπουργών Οικονομικών και Βιομηχανίας και Ενεργείας, δια την εκπόνησιν μελετών αποκαταστάσεως της αλλαγής των χαρακτηριστικών του περιβάλλοντος εκ παλαιών και εγκαταλελειμμένων εκμεταλλεύσεων εις δημοσίας εκτάσεις και εκτελέσεως των συναφών έργων, εφαρμοζομένης αναλόγως της παρ. 1 του επομένου άρθρου, όσον αφορά την εγγραφήν ισοπόσου πιστώσεως εις τον τακτικόν προϋπολογισμόν και τη σύμφωνα με το άρθρ. 4 της παρούσης εκτέλεση των έργων. Άρθρ.6.-1.Κατόπιν προτάσεως του Υπουργού Βιομηχανίας και Ενεργείας έναντι των εισπραττομένων ποσών δι’ εκάστην περίπτωσιν αναγράφονται εις τον τακτικόν προϋπολογισμόν ειδικαί ισόποσοι πιστώσεις δια την, κατ’ εφαρμογήν των διατάξεων του άρθρ. 4 της παρούσης, εκτέλεσιν των απαιτουμένων έργων εις την περιοχήν δια την οποίαν διετάχθη η λήψις μέτρων και εγένετο ο συγκεκριμένος προϋπολογισμός. 2.Εις περίπτωσιν κατά την οποίαν παραμείνουν αδιάθετα ποσά από το προϋπολογισθέν ποσόν, ταύτα διατίθενται κατόπιν αποφάσεως του Υπουργού Βιομ/νίας και Ενεργείας δια την συμπλήρωσιν ομοίων έργων άλλης περιοχής του αυτού αδειούχου μεταλλευτικών ερευνών ή μεταλλειοκτήτου, και εφ’ όσον η περιοχή αύτη κείται εντός των διοικητικών ορίων του αυτού Νομού. Μη υπαρχούσης τοιαύτης ανάγκης τα αδιάθετα ποσά επιστρέφονται ατόκως εις τον καταθέτην, κατόπιν αποφάσεως του Υπουργού Βιομηχανίας και Ενεργείας. 